Kellys helter

Kellys helter (originaltittel: Kelly's Heroes) er en amerikansk krigskomedie fra 1970 regissert av Brian G. Hutton. Handlingen er lagt til Frankrike i slutten av annen verdenkrig. En gruppe amerikanske soldater iverksetter en dristig operasjon for å stjele  gullbarrer som befinner seg i et bankhvelv i en fransk by som fremdeles er under tysk okkupasjon. De ledende rollene spilles av Clint Eastwood, Donald Sutherland, Telly Savalas, Don Rickles og Carroll O'Connor.

Filmen har et antikrigsbudskap.

Filmmusikken ble komponert av Lalo Schifrin og utgitt på eget album i 1970. Den korpregede sangen «Burning Bridges» er filmens gjennomgangslåt.

Handling
Handlingen er lagt til det nordøstlige Frankrike, like etter D-dagen i 1944. En gruppe amerikanske soldater, ledet av den degraderte offiseren Kelly, tar en tysk oberst til fange og får via ham greie på  gullbarrer som er gjemt i en bank noen mil bak tyske linjer. Fast bestemt på å slå kloa i gullet forlater de sin post og starter en dristig fremrykking dit gullet befinner seg. Fremrykkingen går bra til å begynne med, men når de ankommer byen, blir de stilt overfor overlegne tyske tigertanks. Etter en tids kamp forsøker de å inngå en avtale med de tyske styrkene om å dele gullet. Men de har hastverk, siden Kelly og hans menn har vekket begeistring hos en amerikansk general som tror fremrykkingen skjer ut ifra deres kampånd.

Om filmen

Popularitet 
Kellys helter ble en moderat suksess i USA. Den innbrakte $5,2 millioner i USA. Den ble sett av drøyt  på norske kinoer og ble den åttende mest besøkte filmen i 1971. Ifølge The Numbers havnet den på 19. plass over de mest innbringende filmene i USA i 1970.

Produksjonskostnadene var på ca. fire millioner dollar.

Anmelderne 
Kellys helter ble forholdsvis godt mottatt av kritikerne, noe som gjenspeiles i at den har fått 77 % på Rotten Tomatoes. Den amerikanske filmkritikeren Leonard Maltin har gitt den 2,5 av 4 stjerner. 

VG og Dagbladet gav den terningkast fire.

Annet 
Filmen ble innspilt sommeren og høsten 1969. Det meste av opptakene ble gjort i Istria i Kroatia.

Den har mange likhetstrekk med Tre konger fra 1999. Handlingen i denne er lagt til Irak like etter Gulfkrigen i 1991.

I rollene

 Clint Eastwood som Menig Kelly
 Telly Savalas som Master Sergeant "Big Joe"
 Don Rickles som Stabssjersant "Crapgame"
 Carroll O'Connor som Generalmajor Colt
 Donald Sutherland som sjersant "Oddball"
 Gavin MacLeod som PFC "Moriarty"
 Shepherd Sanders som "the Turk"
 Stuart Margolin som Menig "Little Joe"
 Jeff Morris som PFC "Cowboy"
 Hal Buckley som Kaptein Maitland
 Richard Davalos som Menig Gutowski
 Perry Lopez som Menig "Pachuco" Petuko
 Tom Troupe som Korporal Job
 Harry Dean Stanton som Menig Willard
 Len Lesser som Tech Sergeant Bellamy
 David Hurst som Oberst Dankhopf
 George Savalas som First Sergeant Mulligan
 Karl-Otto Alberty som tysk Tiger tank kommandør
 Ross Elliott som Oberst Booker
 Gene Collins som Babra
 Hugo De Vernier som fransk borgermester

Referanser

Eksterne lenker 
 

Actionkomedier fra USA
Krigsfilmer fra USA
Eventyrfilmer fra USA
Filmer fra 1970
Engelskspråklige filmer
Filmer om andre verdenskrig
Filmer lagt til Frankrike
Filmer lagt til militært miljø